### 16.    Beslutning om nedlæggelse af [adresse] med høringssvar

**Åbent**

Sagsnr.: 326-2016-49690       J.nr.: 17.01.00           Dokumentnr.:
326-2017-32738

**Sagstype**

Beslutning.

**Resume og sagens baggrund**

På baggrund af de seneste års
nedgang i børnetallet for [adresse] lægges i det udsendte høringsmateriale
op til en nedlæggelse af [adresse] med virkning fra udgangen af skoleåret
2016/2017 eller 2017/2018.

I denne sag præsenteres et forslag til en proces for
nedlæggelse af [adresse]. Desuden beskrives forslag til omlægning af
skoledistrikt samt proces for skolens elever, personale og ledelse.

Sagen behandles med høringssvar. Der er indkommet
17 høringssvar. 4 høringssvar anbefaler, at såfremt skolen besluttes lukket, så
bør det ske 1. august 2018. 4 høringssvar anbefaler, at hvis [adresse]
nedlægges, så bør det ske med virkning fra 1. august 2017. 7 høringssvar,
anbefaler, at [adresse] ikke nedlægges. 5 høringssvar tager forslaget til
efterretning uden at anbefale et af scenarierne.

**Indstillinger**

Direktøren indstiller, at

1. Røsnæs
Skole nedlægges pr. 31. juli 2017, idet forslaget indebærer, at

2. Røsnæs
skoledistrikt fra skoleåret 2017/2018 overføres til Nyrupskolens skoledistrikt
for fremtidige elever, samt at der laves en proces for de elever, der går på
[adresse] på nuværende tidspunkt.

3. At
nuværende elever på [adresse] i forbindelse med nedlæggelse af skolen frit
kan vælge, hvilken skole de vil gå på.

4. At Sejerø
Skole forbliver under den nuværende ledelse, så længe skolelederen forbliver i
Kalundborg Kommune. Herefter overgår ledelsen af skoledistriktet til Nyrupskolen.

**Behandling**

Direktionen, Børn- og Familieudvalget, Økonomiudvalget og
Kommunalbestyrelsen.

**Sagsfremstilling**

På baggrund af nedgang i børnetallet på [adresse] i
Røsnæs skoledistrikt lægges i høringsmaterialet op til en nedlæggelse af [adresse]
Skole med virkning fra udgangen af skoleåret 2016/2017 eller 2017/2018.

Sagen indstilles til beslutning efter høringsperioden.
Hovedpointer fra høringssvarene er præsenteret i kort form sidst i denne sag,
og de kan læses i deres fulde længde i sagens bilag.

I forbindelse med behandlingen af skoleindskrivningen for
2016/2017 fik Børn- og Familieudvalget en orientering om, hvor eleverne, som
bor i [adresse] skoledistrikt, går i skole, og hvordan det fremtidige børnetal ser
ud.

Børnetallet på [adresse] er faldende, og elevtallet på [adresse]
Skole forventes i de kommende år at se således ud:

I 2016 vil der være 61 elever, i 2017 50 elever, i 2018 40
elever, i 2019 32 elever, i 2020 25 elever og i 2021 vil der være 9 elever i
skoledistriktet.

Derudover forventes det, at der i 2017 bor 2 skolestartere i
Røsnæs skoledistrikt. I 2018 bor der 5 skolestartere, i 2019 bor der 2
skolestartere, i 2020 bor der 1 skolestarter og i 2021 bor der 5 skolestartere
i distriktet.

*Lov om nedlæggelse af folkeskole*

I det følgende afsnit beskrives den procedure, som
Kommunalbestyrelsen skal følge i forbindelse med en skolenedlæggelse.

Det fremgår af *Bekendtgørelse om proceduren ved
nedlæggelse af en folkeskole*, jf. lov om folkeskolen, at sagen skal
behandles af Kommunalbestyrelsen. Derudover er der en række forhold, der gør
sig gældende i forbindelse med beslutning om nedlæggelse af en folkeskole.

En skole nedlægges, hvis en skole:

1) ophører med at have
egen skolebestyrelse, egen skoleleder og eget skoledistrikt eller

2) henlægges under en
anden skoles ledelse.

§ 2. Forslag om en skolenedlæggelse offentliggøres med en
tilhørende kort beskrivelse, herunder oplysninger om forslagets konsekvenser
for den fremtidige skolestruktur i kommunen.

Stk. 2. Et medlem af kommunalbestyrelsen kan forlange sin
afvigende mening vedrørende forslaget tilført kommunalbestyrelsens
beslutningsprotokol. Medlemmet kan endvidere forlange, at den afvigende mening
offentliggøres samtidig med forslaget tillige med en kort begrundelse, der
affattes af medlemmet.

§ 3. Offentliggørelse af forslag om en skolenedlæggelse skal
som minimum ske på kommunens og den pågældende skoles hjemmeside.

Stk. 2. Kommunalbestyrelsen fastsætter en frist på mindst 8
uger for fremsættelse af indsigelser m.v. mod forslaget. Fristen regnes fra
datoen for offentliggørelsen på kommunens og den pågældende skoles hjemmeside.
Ved offentliggørelsen skal der oplyses om fristen.

§ 4. Med henblik på indhentelse af udtalelse fra
skolebestyrelsen ved de berørte skoler, jf. folkeskolelovens § 40, stk. 2, nr.
2, 2. pkt., sendes forslaget senest samtidig med offentliggørelsen efter § 3
til udtalelse hos skolebestyrelserne ved de berørte skoler. Fristen for
skolebestyrelsens udtalelse følger af § 3, stk. 2.

§ 5. Efter udløbet af fristen efter § 3, stk. 2, og efter
indhentet udtalelse fra skolebestyrelserne ved de berørte skoler, jf.
folkeskolelovens § 40, stk. 2, nr. 2, 2. pkt., kan kommunalbestyrelsen vedtage
forslaget endeligt. Hvis der rettidigt er fremsat indsigelser m.v. mod
forslaget, kan vedtagelsen dog tidligst ske 4 uger efter udløbet af fristen
efter § 3, stk. 2.

Det fremgår desuden, at beslutningen skal være vedtaget
senest den 1. marts i Kommunalbestyrelsen forud for skoleårets start i august
samme år.

*Forslag til tidsplan for nedlæggelse af [adresse]*

I det følgende beskrives et tidsplan for processen i
forbindelse med høring af forslaget om nedlæggelse af [adresse] samt
udvidelse af Nyrupskolens Skoledistrikt.

*Oktober 2016*

· 26.
oktober. Forslaget om at sende sagen i høring behandles i Kommunalbestyrelsen.

· 27.
oktober. I henhold til folkeskoleloven skal forslaget sendes i høring hos de berørte
skolebestyrelser på [adresse], [adresse] og Børnehus, Nyrupskolen og
Skolen på [adresse]. Forslaget sendes ligeledes i offentlig høring på
kommunens hjemmeside samt på de berørte skolers hjemmeside.

Høringsperioden er 8 uger fra d.
27. oktober.

*December 2016*

· Høringsfrist
udløber d. 23. december 2016.

Vedtagelse af forslaget kan
tidligst ske 4 uger efter udløbet af høringsfristen, hvis der rettidigt er
fremsat indsigelser mod forslaget.

*Februar 2017*

· 31.
februar. Forslaget med høringssvar behandles endeligt på Børn- og
Familieudvalgsmødet.

· 22.
februar. Kommunalbestyrelsen træffer endelig beslutning om forslaget.

*Konsekvenser af beslutning om nedlæggelse af [adresse]*

*Konsekvenser for skoledistrikter*

Nedlæggelse af [adresse] vil have betydning for de omkringliggende
skoledistrikter. Røsnæs skoledistrikt er i den nuværende inddeling fødeskole
til Skolen på [adresse], men foreslås flyttet til Nyrupskolens skoledistrikt.
Det vurderes, at Nyrupskolen på længere sigt vil have kapacitet til at rumme
eleverne, ligesom elever fra [adresse] skoledistrikt geografisk befinder sig
tættere på Nyrupskolen. Baggrunden herfor er blandt andet et fald i elevtallet
i på [adresse]. I perioden 2012 til 2016 er der sket et fald i elevtallet på
Nyrupskolen fra 475 til 415 elever.

Skoleleder på [adresse] og [adresse] og Børnehus
fortsætter som leder af [adresse] og Børnehus, så længe skolelederen
forbliver ansat i Kalundborg Kommune. Derefter lægges op til, at ledelsen af
Sejerø skoledistrikt overgår til Nyrupskolen.

*Personalemæssige konsekvenser*

I forbindelse med nedlæggelse af en skole og forflyttelse af
elever og personale er det vigtigt, at processen ikke trækkes ud, og at der
kommunikeres med alle involverede parter og sikres en god overgangsproces til
andre skoler.

Der er iværksat en proces i samarbejde med [adresse], som
skal sikre, at forældre, personale og elever informeres om processen omkring
nedlæggelse af skolen på en hensigtsmæssig måde.

Skolebestyrelsen på [adresse] er blevet informeret på et
møde d. 27. september. Personalet på skolen er informeret d. 28. september,
hvor der også er lagt information ud til forældrene på skolens forældreintra.

For at skolens personale i processen ikke skal opleve at stå
uden job gives en tryghedsgaranti til medarbejdere og ledelsen. Det betyder, at
der vil være job til alle ansatte på [adresse]. Overflyttelserne af medarbejderne
på [adresse] vil blandt andet ske i forbindelse med den årlige
forflyttelsesproces.

*Proces for elevernes overgang fra [adresse] til ny
skole*

For at sikre, at processen omkring elevernes overgang fra
[adresse] til en ny skole i skoleåret 2017/2018 er inddragende i forhold til
forældrenes ønsker, lægges der op til tre mulige modeller for dette, som sendes
i høring:

1. Alle nuværende
elever på [adresse] fortsætter deres skolegang på Nyrupskolen fra skoleåret
2017/2018.

2. Forældrene kan frit
vælge den skole, de ønsker.

3. Nuværende elever i
6. klasse på [adresse] fortsætter næste skoleår i 7. klasse på Skolen på
[adresse]. De øvrige elever fortsætter deres skolegang på Nyrupskolen.

*Høringssvar*

Der er indkommet 17 høringssvar fra skoler, de
faglige organisationer samt borgere.

7 høringssvar, primært fra forældrebestyrelse og
borgere, anbefaler, at [adresse] ikke nedlægges. 4 høringssvar anbefaler, at
såfremt skolen besluttes lukket, så bør det ske 1. august 2018. Begrundelsen
for dette er, at det giver mulighed for at oprette en friskole. 4 høringssvar,
hovedsageligt fra faglige organisationer og [adresse] MED-udvalg,
anbefaler, at hvis [adresse] nedlægges, så bør det foregå fra 1. august
2017. Det begrundes med, at personale og elever risikerer at søge væk fra
skolen i perioden frem til august 2018, og at arbejdsbetingelserne og økonomien
for skolen vil blive forringet.

5 høringssvar tager forslaget til efterretning
uden at anbefale et af scenarierne.

Der bakkes op om indstillingen om, at [adresse]
og Børnehus foreløbigt forbliver under den nuværende ledelse, men ytres ønske
om at ledelsesstrukturen sendes i høring igen, hvis nuværende leder forlader
kommunen.

5 høringssvar anbefaler, at [adresse]
skoledistrikt overgår til Nyrupskolens distrikt for fremtidige elever, 2
høringssvar anbefaler, at det overgår til Skolen på [adresse] og 10
høringssvar forholder sig ikke til skoledistriktet.

1 høringssvar anbefaler desuden, at [adresse]
og Børnehus overflyttes til Firhøjskolens skoledistrikt af geografiske hensyn,
hvis den nuværende leder forlader Kalundborg Kommune.

Høringssvarene kan læses i deres fulde længde samt
i en kort sammenskrivning i sagens bilag.

**Økonomiske konsekvenser**

Forudsætningen for økonomien i forbindelse med en eventuel
nedlæggelse af [adresse] er, at den nuværende fulde ressourcetildeling til
skolen for hele budgetåret 2017 bevares, og at skolen også ved en nedlæggelse
til august 2018 tildeles ressourcer til et fuldt budgetår.

Drift af en skole i en nedlukningsperiode medfører en række
ekstra udgifter, og hvis den fulde tildeling bevares, sikres det, at alle
relevante udgifter forbundet med nedlæggelse kan afholdes inden for denne
ramme, ligesom der skabes sikkerhed for, at personalet kan overflyttes til en
ny stilling på samme vilkår. I forbindelse med afvikling af skolen er der
stillet jobgaranti for personalet.

Som udgangspunkt fortsætter driften af skolen på samme måde
som på nuværende tidspunkt, for at opretholde de nødvendige rammer for at
fastholde elevernes trivsel og læring i overensstemmelse med strategier og mål
på området samt for at skabe den nødvendige sikkerhed for personalet i en
nedlukningsperiode. Driften tilpasses i en eventuel nedlukningsperiode løbende
og justeres i forhold til situationen.

Overskydende midler i 2017 eller 2018 vil, når der er
afviklet personale, feriepenge m.m., blive tilført kassen.

**Direktionens møde den 23.
januar 2017:**

Anbefales.

**Børn- og Familieudvalgets møde
den 31. januar 2017:**

Udvalget anbefaler følgende:

[adresse] nedlægges pr. 31. juli 2018, idet forslaget
indebærer, at

· Røsnæs skoledistrikt fra skoleåret 2018/2019 overføres til
Nyrupskolens skoledistrikt for fremtidige elever, samt at der laves en proces
for de elever, der går på [adresse] på nuværende tidspunkt.

· At nuværende elever på [adresse] i forbindelse med nedlæggelse
af skolen i skoleåret 2018/2019 frit kan vælge, hvilken skole de vil gå på i
efterfølgende skoleår.

· At [adresse] forbliver under den nuværende ledelse, så længe
skolelederen forbliver i Kalundborg Kommune.

· Røsnæs Skole tildeles budget for hele budgetåret 2018. Der
fremlægges en sag efterfølgende i forhold til den konkrete økonomi.

**Økonomiudvalgets møde den 8.
februar 2017:**

Anbefales.

Åge Toft og Esmarelda Holst, A, tager forbehold.

**Bilag**

|  |  |
| --- | --- |
| Sammenskrivning af høringssvar Røsnæs Skole | 326-2016-427084 |
| Alle høringssvar i fuld længde til forslag om nedlæggelse af [adresse] | 326-2017-4564 |
| Elevtal for [adresse] for indeværende og kommende skoleår | 326-2017-32186 |